SET ไม่ผ่าน 1,700 จุด ฉุดตลาดปิดลบ 3.75 จุด
SET ไม่ผ่าน 1,700 จุด ฉุดตลาดปิดลบ 3.75 จุด โดยดัชนีปิดตลาดวันนี้ ที่ระดับ 1,687.77 จุด ลดลง 3.75 จุด หรือ 0.22% มูลค่าการซื้อขาย 4.79 หมื่นล้านบาท
9 ต.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,687.77 จุด ลดลง 3.75 จุด หรือ 0.22% มูลค่าการซื้อขาย 4.79 หมื่นล้านบาท
 
10 หุ้นกดดัชนีวันนี้

ตลาดหุ้นเอเชีย

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน (CNS) เปิดเผยว่า ตลาดหุ้นไทยวันนี้พักตัว และดูอ่อนแอกว่าตลาดหุ้นในภูมิภาคเอเชียที่ส่วนใหญ่จะอยู่ในแดนบวกเฉลี่ย 0.2% โดยในช่วงเช้าดัชนีฯ แกว่งขึ้นทดสอบแนวต้านที่ระดับ 1,700 จุด แต่ก็มีแรงขายทำกำไรออกมา
ขณะที่ตลาดได้รับแรงหนุนจากองค์การการบินพลเรือนระหว่างประเทศ (ICAO) ที่ปลดธงแดงประเทศไทย ทำให้มีแรงซื้อหุ้นท่าอากาศยาน และกลุ่มการบินเข้ามาช่วยหนุน อย่างไรก็ดี การจะให้ดัชนีฯทะลุแนว 1,700 จุด ได้คงจะต้องใช้เวลา
ทั้งนี้ ปัจจัยที่จะต้องติดตามคือรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) ในครั้งก่อน โดยรอดูทิศทางนโยบายการเงินของธนาคารกลางสหรัฐ (เฟด) และจับตาผู้ที่จะมาดำรงตำแหน่งประธานเฟดคนใหม่ ซึ่งขณะนี้ได้ให้น้ำหนักมาที่นายเควิน วอร์ช ถึง 40% โดยปัจจัยดังกล่าวนี้อาจทำให้ระยะสั้นตลาดการเงินผันผวนได้
ส่วนแนวโน้มการลงทุนในวันพรุ่งนี้ (10 ต.ค.) นายกรภัทร กล่าวว่า ตลาดฯคงจะแกว่งไซด์เวย์ โดยมีแนวรับ 1,685-1,680 จุด ส่วนแนวต้าน 1,700 จุด
 